Anne 1951 isch syy erschte Roman Astronauci (dt. Der Planet des Todes, au as Die Astronauten bekannt) vereffetligt wore. Syy erschtgschribene Roman Der Mensch vom Mars vu 1946 isch Buechform erscht 1989 erschine. Im Johr 1953 het er d Dr. Barbara Leśniak ghyrote, e Radiologi. 1982, wu z Pole s Chriegsrächt verhängt woren isch, het dr Stanisław Lem syy Haimetland verloo un het z Wescht-Berlin am Wisseschaftskolleg gschafft. Ai Johr speter isch er uf Wien gange. Dert het er Der Flop un Fiasko gschribe. Zruckgchehrt uf Pole isch er erscht anne 1988.